
1. Perkamų darbų aprašymas.
1.1. Objektas – Rietavo savivaldybės vietinės reikšmės kelių ir gatvių su žvyro danga priežiūros ir remonto darbai (toliau – Darbai).
1.1.1. Rietavo savivaldybės Daugėdų, Medingėnų, Rietavo, Rietavo miesto ir Tverų seniūnijų vietinės reikšmės kelių ir gatvių su žvyro danga priežiūra ir remontas apima:
· kelių ir gatvių su žvyro danga tvarkymą;
· pralaidų remontą;
· signalinių stulpelių įrengimą.
Darbus atlikti kokybiškai, laikydamasis esamų normų ir taisyklių standartų, Užsakovui vykdant techninę priežiūrą. Atlikti naudojamų medžiagų sudėties ir kokybės savikontrolės laboratorinius bandymus. Savarankiškai apsirūpinti darbų atlikimui reikalingais materialiniais ištekliais, atsakyti už medžiagų kokybę, garantuoti objekte darbo saugumą, priešgaisrinę apsaugą, aplinkos ekologinę apsaugą. Apstatymą kelio ženklais, prižiūrėti remontuojamą kelio ruožą, apvažiavimo ir privažiavimo kelius, jeigu jais vyksta autotransporto eismas.
1.2. Bendras kelių ir gatvių ilgis seniūnijose – 406,5 km, iš jų: su asfaltbetonio danga – 60,4 km, su žvyro danga – 291,2 km, gruntiniai keliai – 54,9 km. Priežiūros ir remonto darbai  atliekami keliuose ir gatvėse, kurios yra patvirtintos Rietavo savivaldybės tarybos 2024 m. gruodžio 19 d. sprendimu Nr. T1-182 „Dėl Rietavo savivaldybės vietinės reikšmės kelių ir gatvių sąrašo patvirtinimo“ (aktualia redakcija).
1.3. Darbų atlikimo trukmė - 10 mėn. su galimybe pratęsti darbų atlikimo terminą 2 kartus po 12 mėnesių. 
1.4. Finansavimo šaltiniai – Kelių priežiūros ir plėtros programos ir Savivaldybės biudžeto lėšos.
1.5. Atsiskaitymo tvarka – avansinis mokėjimas nenumatytas, atsiskaitoma už faktiškai atliktus darbus, pateikus įrodančius dokumentus darbų priėmimo ir perdavimo aktą (2 egz.), atliktų darbų išlaidų apmokėjimo pažymą – F-3 (2 egz.), kurie pasirašyti (vizuoti) seniūnijos seniūno, techninio prižiūrėtojo ir PVM sąskaitą faktūrą pateiktą per SABIS. Minėti dokumentai Užsakovui  perduodami ne anksčiau kaip iki einamų metų gegužės 20 dienos, vėliau dokumentai turi būti pateikti iki einamojo mėnesio 20 dienos. Užsakovui pateiktus darbų priėmimo ir perdavimo dokumentus tikrina ir pasirašo per 5 (penkias) darbo dienas. Rangovui nepateikus darbų priėmimo ir perdavimo dokumentų nurodytu terminu, jų pateikimas ir pasirašymas atidedamas kitam mėnesiui. Bendras apmokėjimo terminas nuo atliktų darbų priėmimo ir perdavimo aktų ir PVM sąskaitų faktūrų išrašymo ir pateikimo dienos rangovui negali būti ilgesnis kaip 60 (šešiasdešimt) dienų. Paskutinę einamųjų metų darbų išlaidų apmokėjimo pažymą (dokumentus) pateikti ne vėliau kaip iki einamųjų metų gruodžio 2 d. 
1.6. Priežiūros ir remonto darbų kiekiai yra preliminarūs visam sutarties laikotarpiui. Rietavo savivaldybės administracija neįsipareigoja nupirkti viso nurodyto darbų kiekio. 
1.7. Darbų atlikimo terminai: 
1.7.1. Dangos atnaujinimas ir/arba pagrindų įrengimas (greideriavimas, žvyravimas, skaldos įrengimas) – darbus pradėti per 5 darbo dienas nuo užsakymo (elektroniniu laišku) gavimo. Darbus atlikti per 15 darbo dienų.
1.7.2. Griovio profilio atnaujinimas – darbus pradėti per 10 darbo dienų nuo užsakymo gavimo (elektroniniu laišku). Darbus atlikti per 15 darbo dienų.
1.7.3. Kelkraščių nuskutimas - darbus pradėti per 10 darbo dienų nuo užsakymo gavimo (elektroniniu laišku). Darbus atlikti per 15 darbo dienų.
1.7.4. Pralaidų įrengimas, remontas - pradėti darbus per 10 darbo dienų nuo užsakymo gavimo (elektroniniu laišku). Darbus atlikti per 15 darbo dienų.
1.7.5. Kitus remonto darbus pradėti ne vėliau kaip per 10 darbo dienas nuo užsakymo gavimo (elektroniniu laišku). Darbus atlikti per 10 darbo dienų.
1.7.6. Esant ypatingai blogoms oro sąlygoms kai pažeidžiama kelio (gatvės) danga dėl kurių kelias (gatvė) tampa neeksploatuojamas (pvz. išplaunama kelio (gatvės) danga ir ribojamas kelio pravažiavimas), darbus pradėti ne vėliau kaip per 12 val. nuo užsakymo gavimo.
1.8. Darbus atlieka vadovaujantis šiais (arba lygiaverčiais) teisės aktais ir/ar dokumentais:
· Kelių techninis reglamentas „Automobilių keliai“  KTR 1.01:2008; 
· STR 2.06.04:2014 „Gatvės ir vietinės reikšmės keliai. Bendrieji reikalavimai“
· Automobilių kelių žemės darbų atlikimo ir žemės sankasos įrengimo taisyklės ĮT ŽS 19;
· Automobilių kelių dangos konstrukcijos sluoksnių be rišiklių įrengimo taisyklės  ĮT SBR 19;
· Automobilių kelių standartizuotų dangų konstrukcijų projektavimo taisyklės  KPT SDK 19;
· Reikalavimų aprašas „Automobilių kelių nesurištųjų mišinių ir gruntų, naudojamų sluoksniams be rišiklių, techninių reikalavimų aprašas“  TRA SBR 19;
· Automobilių kelių priežiūros darbų technologija KPV DT-15;
· Automobilių kelių darbo vietų aptvėrimo ir eismo reguliavimo taisyklėmis T DVAER 12;
· Vyriausybės 2004-02-11 Nr. 155 patvirtintu Kelių priežiūros aprašu;
· Ir kitais galiojančiais normatyviniais teisės aktais ir reglamentais.
1.9. Darbai turi atitikti Lietuvos Respublikos teisės aktuose, kituose normatyviniuose techniniuose dokumentuose, nustatytus kokybės, techninius parametrus, aplinkosauginius reikalavimus. Pasikeitus įstatymų ir kitų teisės aktų nuostatoms ir reikalavimams, reglamentuojantiems atliekamų darbų ar teikiamų paslaugų vykdymą, vadovautis galiojančiais teisės aktais.

	EIL.

	DARBŲ PAVADINIMAS
	DARBŲ APRAŠYMAS, SAVYBĖS

	
	KELIAI IR GATVĖS SU ŽVYRO DANGA

	1.
	Vienkartinis kelių greideriavimas dirbančio greiderio eigos pločiu (greideriavimas)
	Greideriavimas – gatvių ir kelių su žvyro danga greideriavimas vienu greiderio važiavimu, suformuojant šlaitinį dangos sluoksnį (pasirenkamas vienas važiavimas todėl, kad vietinės reikšmės keliai yra skirtingų pločių). Jeigu kelias yra platesnis už verstuvo plotį, greideriuojama  važiuojant 2-3 kartus (važiavimų skaičius derinamas su seniūnu). Greideriavimas formuojant skersinį profilį ir užtikrinant vandens nutekėjimą atliekamas seniūno paraiškoje nurodytam keliui 2–3 kartus greideriavimo darbų sezono metu)

	2.
	Žvyro dangos nusidėvėjusio sluoksnio atkūrimo darbai (žvyravimas)
	Vieno sluoksnio 10 cm storio pagrindų ir dangų iš žvyro mineralinių medžiagų mišinio, paskleidžiant ir sutankinant autogreideriu (žvyro frakcija 0-32 mm) įrengimas, atliekamas seniūno nurodytose seniūnijos kelių vietose, pašalinant stambesnius akmenis, formuojant skersinį profilį ir užtikrinant vandens nutekėjimą 

	3.
	Kelkraščių nuskutimas greideriu 
	Kelkraščių nuskutimas greideriu (kelkraščiai, kurie iškilę aukščiau už esantį kelio dangos profilį, nuimami greideriu, formuojant kelkraštį su nuolydžiu iki 6 %, neleidžiant jam iškilti aukščiau kelio dangos (žvyro, asfalto) ir užtikrinant vandens nuleidimą nuo gatvės (kelio). Kelkraščio plotis formuojamas pagal esamą kelkraštį, kuris gali būti 0,5–1 m) 

	4.
	Griovių profilio atnaujinimas
	Griovių profilio atnaujinimas greideriu ne mažesniu negu 60 cm gyliu

	5. 
	Grunto pakrovimas ir išvežimas 3 km atstumu
	Grunto pakrovimas ir išvežimas 3 km atstumu į seniūno nurodytą vietą

	6.
	Skaldos (dolomitinės) pagrindų įrengimas, įskaitant paskleidimą ir sutankinimą  
	Pagrindų sluoksnių iš dolomitinės skaldos (fr. 0/45) įrengimas (10-20 cm), įskaitant paskleidimą ir sutankinimą

	
	PRALAIDOS

	7.
	400 mm skersmens kelio pralaidos remontas 
	400 mm skersmens kelio pralaidos remontas (1 m vandens pralaidos iš gofruoto plastikinio vamzdžio įrengimas, neskaičiuojant antgalių įrengimo)

	8.
	300 mm skersmens kelio pralaidos remontas
	300 mm skersmens kelio pralaidos remontas (1 m vandens pralaidos iš gofruoto plastikinio vamzdžio įrengimas, neskaičiuojant antgalių įrengimo)

	9.
	Vandens pralaidos 400 mm skersmens įstrižųjų antgalių įrengimas
	Vandens pralaidos 400 mm skersmens įstrižųjų antgalių įrengimas

	10.
	Vandens pralaidos 300 mm skersmens įstrižųjų antgalių įrengimas
	Vandens pralaidos 300 mm skersmens įstrižųjų antgalių įrengimas

	11.
	Signalinių stulpelių įrengimas
	Signalinių stulpelių (atšokantys arba lankstūs) įrengimas pagal techninių reikalavimų aprašo ir įrengimo taisyklių TRAT SST 14 reikalavimus











